שנות ה-80 של המאה ה-15

**שנות ה-80 של המאה ה-15** היו העשור התשיעי של המאה ה-15, החלו ב־1 בינואר 1480 והסתיימו ב־31 בדצמבר 1489.

באירופה עומד עשור זה כנקודת מפנה ביחס כלפי מיעוטים, שבאה לידי ביטוי באישורים שהתחילו לתת אפיפיורים לקיום אינקוויזיציות וסוגים אחרים של רדיפה.

## אירועים בולטים בעולם

### מלחמה ופוליטיקה
#### מלחמות
* 1485 – כוחותיו של מתיאש הראשון, מלך הונגריה כבשו את וינה.

#### סכסוכים לאומיים ואזוריים
190px|ממוזער|22 באוגוסט 1485 – הנרי טיודור מביס את ריצ'רד השלישי והופך להיות מלך אנגליה
* 1 ביוני 1485 – מתיאש הוניאדי כובש את וינה והופך אותה לבירה שלו.
* 22 באוגוסט 1485 – קרב בוסוורת' – הנרי טיודור מביס את ריצ'רד השלישי והופך להיות מלך אנגליה. בעקבות כך בא הקץ למלחמות השושנים באנגליה.

#### אירועים פוליטיים משמעותיים
170px|ממוזער|המצור על רודוס (1480)
* 6 במרץ 1480 – שליטי ספרד פרננדו השני ואשתו איזבלה הראשונה, מלכת קסטיליה חותמים על אמנת טולדו-אלקסובס: הם מכירים בכיבושיו של אפונסו החמישי, מלך פורטוגל באפריקה; בתמורה, זה האחרון מעביר את האיים הקנריים לרשות ספרד. בכך בא קץ למלחמות הירושה בחצי האי האיברי
* 28 ביולי 1480 – מהמט השני נכשל בניסיונו לכבוש את האי רודוס מידי מסדר אבירי רודוס
* 17 בספטמבר 1480 – האינקוויזיציה הספרדית ממנה את שני האינקוויזיטורים הראשונים ומתחילה בפעילותה נגד יהודים מומרים שמוצאם ביהדות ספרד
* אוקטובר 1480 – "ההתקוממות הגדולה על נהר האוגרה" – נסיכות מוסקבה תחת הנהגתו של איוואן השלישי נפטרת סופית משליטתה של הורדת הזהב
* 1480 – לודוביקו ספורצה הופך לדוכס מילאנו (שולט עד 1499)
* 1480 – בסיועו של המתווך לואי האחד עשר, מלך צרפת, מוכרז שלום בין לורנצו דה מדיצ'י והאפיפיור סיקסטוס הרביעי
* 1480 – מונומוטפה (כיום זימבבווה): מלך מונומוטפה מוטפה נפטר ובנו ניאהומה יורש את כס המלוכה (שלט עד 1490)
* 1 בינואר 1481 – האינקוויזיציה הספרדית התחילה לפעול
* 14 במאי 1483 – הכתרתו של שארל השמיני מלך צרפת
* 6 ביולי 1483 – ריצ'רד השלישי מוכתר למלך אנגליה
* 11 ביוני 1484 – ג'יימס הרביעי, מלך סקוטלנד מוכתר כמלך
* 29 באוגוסט 1484 – אינוקנטיוס השמיני אפיפיור ה-213 לאחר מות סיקסטוס הרביעי
* 1485 – הסולטאן באיזיט השני מוציא צו מלכותי (פירמן) הקובע עונש מוות לכל העוסק בדפוס באימפריה העות'מאנית, בנימוק שההמצאה "תעמיד לרשות המאמינים ספרים בכמות העולה על זו הרצויה".
* 1486 – מתיאש הוניאדי מארגן את יחידת ההוסרים ראשונה.
* 18 בינואר 1486 – חתונת הנרי השביעי, מלך אנגליה ואליזבת מבית יורק מסמלת את סיום מלחמת השושנים.
* 24 במאי 1487 – המתחזה למברט סימנל מוכתר בדבלין כאדוארד השישי, מלך אנגליה
*1487 – פרסומו של הספר, "פטיש המכשפות", שמסמל בעיני היסטוריונים רבים נקודת מפנה ביחס הכנסייה כלפי מכשפות והשטן. הספר מניח את התשתית לתפיסות הדמונולוגיות שהופכות בהדרגה לנפוצות ומקובלות בעולם המערבי. הספר מתפרסם לצד בולה של האפיפיור המורה למלכים לסייע לנזירים באיתור והעמדה לדין של בני בריתו של השטן.
* 25 בנובמבר 1487 – אליזבת מיורק מוכתרת מלכת אנגליה
* 24 ביוני 1488 – ג'יימס הרביעי, מלך סקוטלנד מוכתר כמלך

#### קולוניאליזם ואימפריאליזם
* 28 ביולי 1480 – הפלישה העות'מאנית לאוטרנטו – צבא האימפריה העות'מאנית פולשת לאוטרנטו שבאיטליה. לאחר נפילת העיר לידי העות'מאנים קורא האפיפיור סיקסטוס הרביעי לצאת למסע צלב חדש
* 1487 – כיבוש מאלגה על ידי הנוצרים.
* 14 במרץ 1489 – מלכת קפריסין נאלצת למכור את הממלכה לוונציה. האי הופך למושבה ונציאנית

## כלכלה

* 1486 – סיגיזמונד, הארכידוכס של טיירול, מנפיק את מטבע הכסף הגדול הראשון של אירופה, הגוּלדנגרוֹשן.

## התנקשויות, חיסולים, וניסיונות התנקשות

[שמאל|ממוזער|150px|[ריצ'רד השלישי]]
* 22 באוגוסט 1485 – ריצ'רד השלישי, מלך אנגליה נהרג בקרב בוסוורת' על ידי חייל ולשי
* 1486 – טיזוק, השליט האצטקי של טנוצ'טיטלאן מת מהרעלה. איוצוטל יורש את מקומו.

## אסונות

* 3 במאי 1481 – 3 רעידות אדמה קשות באי רודוס גובות את חייהם של כ-30,000 הרוגים

## מדע וטכנולוגיה

### חקר העולם
* 1482–1483 – מסעות המחקר של ממלכת פורטוגל מגיעות לממלכת קונגו
* 1487 – דיאש מגיע לכף התקווה הטובה
* 6 בינואר 1488 – בארתולומיאו דיאש הוא האירופאי הראשון שמקיף את כף התקווה הטובה

## תרבות פופולרית

* 22 באפריל 1488 – מהדורה ראשונה של תנ"ך שלם ומנוקד יוצאת לאור בבית הדפוס של משפחת שונצינו בעיר סונצ'ינו, איטליה

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15